**ΕΙΔΙΚΟΙ ΟΡΟΙ**

**Για την απευθείας ανάθεση προμήθειας διαφόρων ειδών ένδυσης και υπόδησης, προϋπολογιζόμενης δαπάνης 8.830,65 ευρώ χωρίς ΦΠΑ και 10.950,00 ευρώ συμπεριλαμβανομένου του Φ.Π.Α.**

1. Οι ενδιαφερόμενοι οικονομικοί φορείς μπορούν να καταθέσουν την προσφορά τους για ένα ή περισσότερα ΤΜΗΜΑΤΑ και ΟΜΑΔΕΣ της ζητούμενης προμήθειας, προσφέροντας για το σύνολο των ειδών και της ποσότητας του κάθε ΤΜΗΜΑΤΟΣ ή ΟΜΑΔΑΣ. **Η προσφορά ισχύει μέχρι 31/12/2018.**

2. Θα προσφερθεί τιμή μονάδας για κάθε ένα από τα περιγραφόμενα είδη καθώς και η συνολική τιμή των ειδών της ΟΜΑΔΑΣ, στην οποία αφορά.

3. Η κατακύρωση της προμήθειας θα γίνει στον προσφέροντα τη χαμηλότερη τιμή για το σύνολο των ειδών κάθε ΟΜΑΔΑΣ της ζητούμενης προμήθειας.

4. Η παράδοση και παραλαβή των ειδών της προμήθειας θα γίνεται με δαπάνη και μέσα του προμηθευτή, κατόπιν συνεννόησης με την κάθε Δομή, ως εξής:

|  |  |
| --- | --- |
| **ΔΟΜΗ ΦΙΛΟΞΕΝΙΑΣ** | **ΔΙΕΥΘΥΝΣΗ** |
| **Ωραιοκάστρου Θεσσαλονίκης** | **Αγ. Δημητρίου 1-3 (Προέκταση Λεωφόρος Δημοκρατίας), ΤΚ 57013 Ωραιόκαστρο Θεσσαλονίκης, Τηλέφωνο: 2310694878** |
| **Ταγαράδων Θεσσαλονίκης** | **3η οδός Ταγαράδων, ΤΚ 57001** |
| **Έλλη Αλεξανδρούπολης** | **Κωνσταντινουπόλεως αριθ. 34, ΤΚ 68133, Αλεξανδρούπολη, 2ος όροφος, Τηλέφωνο: 2551181397** |
| **Πυλαίας Θεσσαλονίκης** | **Τζον Κένεντι αριθ. 54, ΤΚ 55535 Πυλαία Θεσσαλονίκης, Τηλέφωνο: 2310341129** |
| **Μακρινίτσας Βόλου** | **Μακρινίτσα Βόλου, ΤΚ 37011, Τηλέφωνο: 242809939** |

5. Η παράδοση και παραλαβή των ειδών της προμήθειας θα ξεκινήσει από την επόμενη ημέρα της κατακύρωσης της προμήθειας στον μειοδότη και θα γίνεται τμηματικά ή άπαξ, κατόπιν συνεννόησης με τη Δομή.

6. Η προμήθεια θα ολοκληρωθεί με την πλήρη εκτέλεση του φυσικού και οικονομικού αντικειμένου της.

7. Οι ποσότητες για κάθε είδος καθορίστηκαν με βάση τις τρέχουσες εκτιμώμενες ανάγκες της Δομής και μπορούν να μεταβληθούν ανάλογα με τις πραγματικές της ανάγκες, όπως αυτές θα διαμορφωθούν κατά τη διάρκεια εκτέλεσης της προμήθειας και μέχρι εξάντλησης του προϋπολογισμού της παρούσας σύμβασης ή μέχρι την ολοκλήρωση της διενέργειας του ηλεκτρονικού διαγωνισμού , που θα αφορά τις ετήσιες ανάγκες της ΑΡΣΙΣ στα ζητούμενα είδη. Στην περίπτωση αυτή Ο ΠΡΟΜΗΘΕΥΤΗΣ δεν έχει δικαίωμα να απαιτήσει την εκτέλεση της προμήθειας μέχρι την κάλυψη του συνολικού προϋπολογισμού της.

8. Η σύμβαση προμήθειας μπορεί να τροποποιηθεί κατόπιν αιτήματος της ΑΡΣΙΣ και με τη σύμφωνη γνώμη του αναδόχου, κατά τα προβλεπόμενα στο ν. 4412/2016 περί προμηθειών του Δημοσίου.

9. Η εκχώρηση των υποχρεώσεων και των δικαιωμάτων του σε τρίτους ΑΠΑΓΟΡΕΥΕΤΑΙ.

10. Η ΑΡΣΙΣ θα καταβάλλει την αξία των ειδών , που θα προμηθευτεί στα πλαίσια της παρούσας πρόσκλησης **εντός ενενήντα (90) ημερών** **ύστερα από την παράδοση των ειδών και την έκδοση από τον προμηθευτή των παρακάτω δικαιολογητικών πληρωμής**:

1. Τιμολόγιο-Δελτίο Αποστολής, στο οποίο να αναγράφονται το είδος, η ποσότητα, η τιμή μονάδας, η συνολική αξία των ειδών και οι νόμιμες επιβαρύνσεις
2. Αποδεικτικό ασφαλιστικής ενημερότητας σε ισχύ (για ασφαλιστικές εισφορές του προσωπικού),
3. Αποδεικτικό ασφαλιστικής ενημερότητας της αρμόδιας υπηρεσίας, μη μισθωτών Ε.Φ.Κ.Α. ( ανάλογα με τη νομική μορφή του προμηθευτή) σε ισχύ, σύμφωνα με τις κείμενες διατάξεις
4. Φορολογική ενημερότητα, σε ισχύ, (σε περίπτωση που το σύνολο των τιμολογίων είναι άνω των 1500 €, μικτά),

ή

Βεβαίωση φορολογικής οφειλής (σε περίπτωση μη απόδοσης των ληξιπρόθεσμων φορολογικών οφειλών).

Τον προμηθευτή βαρύνουν οι νόμιμες κρατήσεις όπως αυτές ισχύουν κατά την ημέρα της κατακύρωσης.

12. Οι παραπάνω όροι θεωρούνται δεσμευτικοί, με ποινή απόρριψης της προσφοράς σε περίπτωση μη συμμόρφωσης σε κάποιον από αυτούς.